
 ЧДГ „АЗ СЪМ БЪЛГАРЧЕ ОБЯВЯВА ПРИЕМ ЗА ДЕЦА В УСЛОВИЯТА НА ДЪРЖАВНО ФИНАНСИРАНЕ ЗА УЧЕБНАТА 2026/2027 ГОДИНА СЪГЛАСНО НАРЕДБА ЗА ФИНАНСИРАНЕТО НА ИНСТИТУЦИИТЕ В СИСТЕМАТА НА ПРЕДУЧИЛИЩНОТО И УЧИЛИЩНОТО ОБРАЗОВАНИЕ.
ЧДГ „Аз съм българче“ е включена в системата за частично държавно финансиране за обучение и възпитание на деца. Включените в системата на държавно финансиране частни детски градини и училища осигуряват възможност за безплатно обучение на не по-малко от 20% от приеманите в тях деца в задължителна подготвителна възраст.
Управителят, заедно със заместник-директора, след събеседване с родителите и детето, в условия на конфиденциалност, определя одобрените за участие в условия на държавно финансиране деца. 

При вземане на решение с предимство се ползват:
1.Дете с участия в национални и международни конкурси, доказани с грамоти, сертификати и други.
2.Дете, което се обучава повече от две години в 
ЧДГ „Аз съм българче“.

3. Дете със специални образователни потребности /приложени медицински документи/.

4. Дете от семейство с две или повече от две деца, които са се обучавали в ЧДГ „Аз съм българче“.

5. Дете с родител – учител в ЧДГ „Аз съм българче“.

6. Дете от семейство с един родител в неравностойно социално положение.

7. При равни условия предимство се дава на кандидатите според реда на подаване на заявленията.
Срокът за подаване на заявления по образец е от 05.08.26г. до 12.08.2026г.
Решението относно одобрените кандидати за държавно финансиране ще бъде обявено на 01.09.26г.
Продължителността за включване в безплатна форма на обучение е една година. За всяка следваща учебна година се обявява нов прием по предварително утвърдена процедура за включване в безплатна форма на обучение.
